UBERA ARANZETA (EH Bildu, 2014-12-04):
Behar-beharrezkoa delako egiten diren lan eskaintzak gardentasun guztiarekin, kontrol publikoarekin eta prozesuaren bikaintasuna bermatzeko, hainbestetan aldarrikatzen den eta Gobernuaren aldetik hainbestetan aldarrikatzen den bikaintasunarekin.
Zeren ikusi dugu eta gure taldearen iritziz behar-beharrezkoa da premiazkoa da, esan dudan bezala, Osakidetzak deituko dituen Enplegu Publikoaren eskaintzetan prozesu osoa gardena izatea, kontrol publikoa bermatzea eta aukerak eta prozesuaren nondik norako guztiak ba administrazioaren oposiziogileen eta herritarron begietara argia izatea, inolako susmorik ez eragiteko neurriak bermatzea.
Oinarri eta puntuazio argiak, zehatzak akta publikoak izan daitezela eskura izateko espedientea ere edozein momentutan prozesu osoan zehar, oposiziogileek eskuragarri izatea, prozesua ahalik eta laburrena izatea eta abar.
Eta guzti hau beharrezkoa da ez bakarrik oposiziogileei begira, ez bakarrik herritarrei begira. Administrazio publikoarentzat, Gobernuarentzat ere, behar beharrezkoa da eta garrantzitsua da. Horrela ere makina bat buruhauste arazo ekidingo dituelako. Administrazio publikoarekiko herritarrek konfidantza sinesgarritasuna berreskuratzeko eta iruditzen zaigu, ba zentzu horretan, Legebiltzar honetan gauden guztiok bidean neurriak jarri behar ditugula eta gai izan beharko giñakeela neurriak jartzeaz gain, praktikara eramatea.
Eta ez gabiltza esaten esateagatik, azkeneko hilabeteetan ikusi dugulako Osasun Batzordean zer gertatu den 2011ko Enplegu Publikoaren Eskaintzaren prozesuarekin. Hainbat eta hainbat kolektibo izan ditugu Osasun Batzordean, bildu dira ere hemen gauden talde guztiokin.
Bakoitzak arrazoi oso desberdinagatik, arrazoi desberdinengatik, afektatu desberdinak eta bata bestearen atzetik gerturatu zaizkigu. Beraz, hor ikusi dugu arazo bat badaukagula. Arazoa identifikatu dugu, orain guztion ardura da, arazo hori identifikatu ostean, neurriak jartzea ba benetan berriro horrelakorik ez gertatzeko.
Eta gaurkoan, eskakizuna oso argia da, argi geratzea zein ikastaro puntuatzen diren, zeintzuk ez, zenbatekoa izan behar den puntuazioa, prozesua ahalik eta objektiboena izateko.
Zein izango den baloraziorako metodologia, espedientea publikoa izatearena, noski, guztien intimitate eskubidea babestuz. Esan dudan bezala, akta publikoak eta eskuragarri izatea, eta sindikatuen ordezkariak ere epai-mahaietan parte hartzea eta prozesu guztian partehartzaile izatea.
Eta noski, ezin dena gertatu da, oraingoan gertatu den bezala, 2011tik orain arte ebatzi gabe egotea 2011ko eskaintza. Hiru urte pasa dira eta iruditzen zaigu hainbeste denbora gauzak ebatzi gabe ez duela laguntzen, ez administrazioari eta ez oposiziogileei.
Beraz, Osakidetzan baditugu etxeko-lanak, baditugu etxeko-lanak gardentasuna eta kontrol publikorako neurriak ezartzeko ere eta hau guztia premiaz eta urgentziaz. Iruditzen zaigu lehenbailehen egin beharrekoa dela.
Gu talde bezala, EH Bildu bezala, harago joango ginateke, Enplegu Publikoaren Eskaintzaren ereduan hainbat aldaketa txertatuz. Egia esan, Osakidetzan ezarrita dagoen ereduak, sistemak hainbat kezka eta egonezin sortzen dizkigulako, baina nahiago izan dugu poliki-poliki joatea eta urratsez urrats abiatzea.
Eta gaurko proposamena, gainera onartuko da, badirudi gainera aho-batez onartuko dela. Hori oso positiboa da, kontutan hartzekoa, baina noski, gero bete behar da, zeren ez baldin bada betetzen, betiko bezala geratuko gara. Baina betetzen baldin badugu, urrats handia emango dugu guztion artean.
Beraz, gure partetik eskertu adostasunetara iristeko talde guztien borondatea, baita Gobernuaren borondatea ere. Ez daukagu inolako konplexurik gauzak ondo egiten direnean eskertzeko, baina, noski, hau paperean ezin da geratu, bete egin behar da eta bai eskatu nahi dizut, Darpón jauna, uzteko albo batera aldebakarrekotasun bide hori, aktibatzeko benetan elkarrizketa Osasun arloko sindikatu guztiekin, adostasunak bilatzeko, Osakidetzan galdutako enplegua berreskuratzeko eta, batez ere, hemen gauden guztioi eta herritar guztioi osasun eskubidea bermatzeko.